ข้อบังคับเจ้าพนักงานจราจรทางบกจังหวัดปทุมธานีข้อบังคับเจ้าพนักงานจราจรทางบกจังหวัดปทุมธานีว่าด้วยการห้ามจอดรถในเส้นทางเดินรถในช่วงเวลาเร่งด่วนพ.ศ. ๒๕๕๘ ตามที่ผู้บังคับการตำรวจภูธรจังหวัดปทุมธานีในฐานะเจ้าพนักงานจราจรทางบกจังหวัดปทุมธานี ได้ออกข้อบังคับเจ้าพนักงานจราจรทางบกจังหวัดปทุมธานีว่าด้วยการห้ามเดินรถในช่องทางเดินรถทั้งฝั่งขาเข้าและฝั่งขาออกและห้ามจอดรถในเส้นทางเดินรถในช่วงเวลาเร่งด่วน พ.ศ. ๒๕๕๖ โดยห้ามยานพาหนะตั้งแต่๖ ล้อขึ้นไป (ยกเว้นรถขนส่งผู้โดยสารประจำทางและไม่ประจำทาง)รถบรรทุกที่มีเพลาตั้งแต่ ๓ เพลาขึ้นไป รถบดถนน รถพ่วง รถแทรกเตอร์รวมทั้งรถบรรทุกหนักอื่น ๆ จอดบนถนนหลายแห่ง ในเขตพื้นที่จังหวัดปทุมธานี นั้นแต่เนื่องจากในเขตพื้นที่อำเภอลำลูกกาจังหวัดปทุมธานีมีรถชนิดอื่นนอกจากข้อบังคับดังกล่าว จอดบนถนนประกอบกับมีการก่อสร้างรถไฟฟ้าสายสีเขียวเหนือผ่านพื้นที่อำเภอลำลูกกา จังหวัดปทุมธานีทำให้สภาพการจราจร การเคลื่อนตัวของรถในช่วงเวลาเร่งด่วนเช้าและเย็นติดขัดไม่สะดวกคล่องตัวเพื่อให้การเดินรถในช่วงเวลาเร่งด่วนเป็นไปด้วยความสะดวกรวดเร็วเกิดความปลอดภัยแก่ผู้ใช้รถใช้ถนนโดยทั่วไปฉะนั้น อาศัยอำนาจตามความในมาตรา ๑๓๙ (๒)แห่งพระราชบัญญัติจราจรทางบก พ.ศ. ๒๕๒๒ ประกอบกับ คำสั่งกระทรวงมหาดไทย ที่๕๒๙/๒๕๕๕ ลงวันที่ ๗ กันยายน ๒๕๕๕ แต่งตั้งผู้บังคับการตำรวจภูธรจังหวัดปทุมธานีเป็นเจ้าพนักงานจราจรทางบก จึงออกข้อบังคับดังต่อไปนี้ข้อ ๑ข้อบังคับนี้เรียกว่า ข้อบังคับเจ้าพนักงานจราจรทางบกจังหวัดปทุมธานีว่าด้วยการห้ามรถจอดในเส้นทางเดินรถในช่วงเวลาเร่งด่วน พ.ศ. ๒๕๕๘ข้อ ๒[๑]ข้อบังคับนี้ให้ใช้บังคับตั้งแต่วันถัดจากประกาศในราชกิจจานุเบกษาเป็นต้นไปข้อ ๓ข้อบังคับนี้ให้ใช้กับยานพาหนะทุกชนิด(ยกเว้นรถขนส่งผู้โดยสารประจำทางและไม่ประจำทาง) ห้ามจอดรถในเส้นทางเดินรถทั้งฝั่งขาเข้า และขาออก ตั้งแต่เวลา ๐๖.๐๐ - ๐๙.๐๐ น. และตั้งแต่เวลา ๑๖.๐๐ -๒๐.๐๐ น. ของทุกวัน (เว้นวันหยุดราชการ) ในพื้นที่รับผิดชอบดังนี้๓.๑ สถานีตำรวจภูธรคูคต ได้แก่ถนนลำลูกกา ทางหลวงแผ่นดินหมายเลข ๓๓๑๒ ตั้งแต่ทางแยก ถนนพหลโยธิน กิโลเมตรที่๐.๐๐๐ หมู่ที่ ๑๐ ตำบลคูคต อำเภอลำลูกกา จังหวัดปทุมธานี ถึงสะพานข้ามคลองห้า กิโลเมตรที่๑๑.๐๐๐ หมู่ที่ ๕ ตำบลลาดสวาย อำเภอลำลูกกา จังหวัดปทุมธานี๓.๒ สถานีตำรวจภูธรลำลูกกา ได้แก่๓.๒.๑ ถนนลำลูกกา ทางหลวงแผ่นดิน หมายเลข ๓๓๑๒ ตั้งแต่สะพานข้ามคลอง๕ กิโลเมตรที่ ๑๑.๐๐๐ หมู่ที่ ๑๑ ตำบลบึงคำพร้อย อำเภอลำลูกกา จังหวัดปทุมธานี ถึงจุดกลับรถตลาดใหญ่กิโลเมตรที่ ๑๖.๕๐๐ หมู่ที่ ๑๑ ตำบลลำลูกกา อำเภอลำลูกกา จังหวัดปทุมธานี๓.๒.๒ ถนนลำลูกกา ทางหลวงแผ่นดิน หมายเลข ๓๓๑๒ ตั้งแต่สะพานข้ามคลอง๘ กิโลเมตรที่ ๑๘.๔๐๐ หมู่ที่ ๕ ตำบลลำลูกกา อำเภอลำลูกกา จังหวัดปทุมธานี ถึงหน้าโรงพยาบาลสายไหมคลอง ๘ กิโลเมตรที่ ๑๙.๔๐๐ หมู่ที่ ๔ ตำบลลำลูกกา อำเภอลำลูกกา จังหวัดปทุมธานี๓.๒.๓ ถนนเลียบคลอง ๗ ฝั่งตะวันตก ทางหลวงชนบทหมายเลข ปท.๓๐๐๔ ตั้งแต่หน้าตลาดใหม่ลำลูกกากิโลเมตรที่ ๑๑.๕๕๐ หมู่ที่ ๕ ตำบลบึงคำพร้อย อำเภอลำลูกกา จังหวัดปทุมธานีถึงแยกสัญญาณไฟจราจรคลอง ๗ กิโลเมตรที่ ๑๒.๐๐๐ หมู่ที่ ๕ ตำบลบึงคำพร้อย อำเภอลำลูกกาจังหวัดปทุมธานี๓.๒.๔ ถนนเลียบคลอง ๘ ฝั่งตะวันออก ทางหลวงชนบทหมายเลข ปท.๓๐๐๖ ตั้งแต่กิโลเมตรที่๑๕.๐๐๐ หมู่ที่ ๕ ตำบลลำลูกกา อำเภอลำลูกกา จังหวัดปทุมธานีถึงแยกสัญญาณไฟจราจรคลอง ๘ กิโลเมตรที่ ๑๕.๔๐๐ หมู่ที่ ๕ ตำบลลำลูกกา อำเภอลำลูกกาจังหวัดปทุมธานี ให้ยกเลิกข้อความตามข้อบังคับเจ้าพนักงานจราจรทางบกจังหวัดปทุมธานีที่ขัดหรือแย้งกับข้อความในข้อบังคับเจ้าพนักงานจราจรทางบกจังหวัดปทุมธานีฉบับนี้ทั้งนี้ตั้งแต่บัดนี้เป็นต้นไปประกาศณ วันที่ ๒๒ กันยายน พ.ศ. ๒๕๕๘พลตำรวจตรีมนตรี ยิ้มแย้มผู้บังคับการตำรวจภูธรจังหวัดปทุมธานีเจ้าพนักงานจราจรทางบกจังหวัดปทุมธานีปริยานุช/ผู้จัดทำ๕ ตุลาคม ๒๕๕๘ปริญสินีย์/ผู้ตรวจ๑๕ ตุลาคม ๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๒๓๖ ง/หน้า ๒๘/๒ ตุลาคม ๒๕๕๘